JohanHeinsen/ENO huggingface dataset:
Lolland-Falsters Stifts-Tidende, 1833-02-19
Ved Høiesteret ere, blandt andre, følgende Domme blevne afsagte: Arrestanten Boelsmand Søren Moltsen, (tiltalt for at have villet forføre og overtale Andre til Mordbrand, hvorfor han ved Venneberg Herreds Extraret var dømt til at skulle hensættes til Arbeide i Viborg Tugt- og Forbedringshuus i 2 Aar) er frifunden for Actors videre Tiltale i denne Sag, dog saaledes at han udreder Omkostningerne. – Ane Margrethe Sørensdatter i Mariager Arrest (tiltalt for Løsgængeri) er bleven dømt til at hensættes i Forbedringshuus=Arbeide i Viborg Tugt- og Forbedringshuus i 2 Aar. - Af Tiltalte. Gaardmand Lars Olsen af Sallerup, Huusmand Christopher Jørgensen af Lundby og Maren Olsdatter, Gaardmand i Lon Vincenz Jsaksens Enke, (imod hvem der af Justitien var anlagt Sag for at have ved voldeligt Overfald formeentligen foranlediget Gaardmand Vincentz Jsaksens Død) er den Første idømt at hensættes 3 Aar og den Anden 2 Aar til Arbeide i Fæstningen; Sidstnævnte, som Forbedringshuusfange, 1 Aar i Møens Tugthuus. - Arrestantinden Johanne Cathrine Hansdatter er, for Barnefødsel i Dølgsmaal, dømt til at miste sin Hals og hendes Hoved sættes paa en Stage, og Arrestanten Gaardmand Jens Hansen, for hans i denne Anledning udviste Forhold, dømt til Fængsel paa Vand og Brød i 4 Gange 5 Dage. – Arrestantinden Ellen Andersdatter (tiltalt for at have dræbt sit udenfor Ægteskab fødte Barn) bør bøde Liv for Liv. Arrestanten Jesper Justesen (tiltalt for at have stødt slaaet og udskjeldt sin Moder, Karen Nielsdatter) bør have sit Liv forbrudt. – Arrestantinden Margrethe Kirstine Plesner, Snedker Møllers fraskilte Hustrue, og Tiltalte Christiane Laurine Schønborn, Arbeidsmand Spenners Hustrue, Begge af Kjøbenhavn, (imod hvem der af Justitien var anlagt Sag for at have for Betaling tilstædet Sammenkomster paa deres Bopæle imellem Mandfolk og Fruentimmer, for at bedrive Utugt, m.v.) ere dømte til at hensættes til Arbeide i Kjøbenhavns Forbedringshuus hver i 2 Aar. – Arrestanten Paul Chr. Jensen af Salling er, for begaaet Hestetyveri paa Marken, dømt til at stryges til Kagen og derefter hensættes til Fæstningsarbeide sin Livstid.
Lolland-Falsters Stifts-Tidende, 1833-02-19
Redacteuren af Jversens Avis berigtiger nu sin Anmeldelse om Eftersøgningen af de to Reliqviekister i St. Knuds Kirke derhen, at Hs. kgl. Høihed Prinds Gouverneuren nok havde yttret Ønske om, men ingen befaling givet til saadan Undersøgelse. Skrinene, med deri værende Reliqvier, ere forseglede og hensatte i Forvaring, for nærmere at undersøges og aftegnes, forinden de igjen paa et passende Sted i Kirken indmures. – Efter Hempels Avis fandtes der ogsaa i Nichen, hvor Skrinene stode, et sammenlagt, tildeels af Tiden fortæret Papir, som indeholdt Datum og Aarstal, naar Kisterne vare indsatte, hvilket ikke skal være længere, end omtrent fra Midten af forrige Aarhundrede. Det andet Skrin menes at indeholde Levningerne af Sanct Albani.
Lolland-Falsters Stifts-Tidende, 1833-02-19
J Veile Avis læses, i en Skrivelse fra Aarhuus af 29de Januar, Følgende: "En Mand her i Byen har ladet indrette en Vogn med 6 Hjul, der roses af Alle som forstaae sig paa Sligt. Den gjør den samme Nytte, som 4 andre Vogne. – "Homsopathien har ogsaa Jydland sine Dyrkere. En ung Mand, der er Lægmand i Medicinen, har nyligen ved sin egen Doctor Hjælp cureret sig selv for en kort Upasselighed, og siden efter mig for en gevaltig Tandpine, hvoraf jeg i lang Tid var plaget, saa at De modtager nærværende Epistel fra Deres ligesaa fuldkommen restituerede, som vel affectionerede Ven X.
Lolland-Falsters Stifts-Tidende, 1833-02-19
Af "Morgenposten erfarer Man, at en i disse Dage i Kjøbenhavn afdød Enke af den mosaiske Menighed har testamenteret Størstedelen af sin Formue til en Bolig for anstændige Huusarme af denne Menighed.
Lolland-Falsters Stifts-Tidende, 1833-02-19
Paa Frederiks Hospital er indbragt en Pige, der har drukket Svovlsvre. Den sammesteds indbragte Kone, der havde bibragt sig de mange Knivsaar, er, ved fortrinlig Lægebehandling, endnu i Live, og der er endog Haab om hendes Helbredelse.
Lolland-Falsters Stifts-Tidende, 1833-02-19
Kopskatten for de Fattige i Slesvig og Holsteen, som nyde fast Understøttelse af Communen, skal fra dette Aars Begyndelse ikke meere hæves.
Lolland-Falsters Stifts-Tidende, 1833-02-19
Den fra 1ste Novbr. f. A. i Virksomhed satte Dampmaskine ved Hr. Ricklef Frederichsens Oliemølle i Flensborg er et nyt Beviis paa, hvor utroligt meget der ved Damp lader sig udføre. Den forhenværende Hestemølle dreves af 20 Heste, fordrede 10 Arbeidere, og kostede omtrent 1200 Rd. aarlig at drive; den forarbeidede ugentlig omtrent 120 Tdr. Rapsæd eller 100 Tdr. Horfrø. Dampkjedlen (af 3/4 Tomme tykt Jern) der nu driver Værket, er 14 1/2 Fod lang, 8 Fod høi og 6 Fod bred. Der forarbeides ugentlig omtrent 180 Tdr. Rapsæd, og 14,000 Torv bruges hvert Dogn. Med Oliemøllen er en Farvemølle forenet, der udmærker sig ved den Hurtighed, hvormed den tilbereder flere Farver, end der forbruges i hele Danmark og Hertugdømmerne, af den skjønneste Fiinhed.
Lolland-Falsters Stifts-Tidende, 1833-02-19
Den 28de Januar, en Glædes og Taknemmeligheds Dag for hver sand Fædrelandsven, kunde let blevet en Sorgens Dag for Landsbyen Tating, i det Eiderstedske. Strax efter Midnat rasede en frygtelig Storm af Sydvest, som pludselig endte med en Lynstraale og Tordenslag. Stormklokken forkyndte snart Jld, og Funkerne faaes fra Taarnet at flyve hen over Kirken og den nordre Gade. J Begyndelsen var Jlden kun ubetydelig, og kunde have været dæmpet med en Spand Vand; men inden der kunde komme Hjælp, havde den alt udbredt sig, og ei alene Kirken, men de omliggende Huse og Gaarde, stode i øiensynlig Fare. Men til al Lykke lagde Stormen sig, og ved den rask tililende Hjælp med Vand og Øxer fik Man de graadige Luer fradristet deres Bytte og Jlden slukket. Skaden lader sig endnu ikke angive, men synes dog ikke at være betydelig.
Lolland-Falsters Stifts-Tidende, 1833-02-19
J Hamb. Correspondent læses Proclama i G. H. C. Donners Fallitbo.
Lolland-Falsters Stifts-Tidende, 1833-02-19
Jndsendt. Personen, som til Mariebo Avis No. 13 d. A. har indsendt tvende Spørgsmaale, kan angaaende disse saamæn gjerne her i Mariebo faae sund Forklaring: og det saaminsandten hos en - Under-Consumtionsbetjent; NB. dersom det ikke er under Spørgerens Værdighed, personlig at henvende sig til Betienten P. Stagsted.
Lolland-Falsters Stifts-Tidende, 1833-02-19
Den 12te Februar solgtes Species paa Kjøbenhavns Børs til 12 Mk. 11 1/2 s.
Lolland-Falsters Stifts-Tidende, 1833-02-19
Bekjendtgjørelser. At jeg har etableret mig som Kjøbmand her i Byen og er bosiddende i den af Kjøbmand Hørup ny opbygte Gaard, det undlader jeg ikke at tilkjendegive Byens og Omegnens ærede Beboere. Jeg er sorteret saavel med Manufactur, som Colonial- og Jsenkram Varer, og mine Bestræbelser skal, ved billige Priser og i enhver Henseende reel Behandling, gaae ud paa at erhverve mig Publicums Tillid. Mariebo, den 19de Febr. 1833. J. Kauffmann. Sæbyholms Have kan faaes i Forpagtning; Vilkaarene erfares hos Jnspecteur Führer paa Lienlund.
Lolland-Falsters Stifts-Tidende, 1833-02-19
Literatur. Fra Trykken er udkommen: Journal for Medi tin og Chirurgi, udgivet og redigeret af Bendz. Larpent, Levy, Mansa, Schytz og Sommer, første Bind, Januar 1833, med et Kobber, faaes hos Undertegnede, hvor og kan subscriberes paa Forttsættelsen. Mariebo, den 16de Febr. 1833. Giegengack.
Lolland-Falsters Stifts-Tidende, 1833-02-19
Auctioner. J Følge Bestemmelse paa Skiftet efter afdøde Agent H. C. Krøyer og efter Overeenskomst med vedkommende Auctionsdirecteur bliver den Agentens Stervboe tilhørende Trediepart i Sluppen "de fem Sødskende", drægtig 38 Commercelæster og beliggende i Havnen ved Nakskov, med Sammes complette Redskaber og Jnventarium, stillet til Salg ved een offentlig Auction, som afholdes paa Raadhuset i Nakskov, Fredagen den 8de Marts d. A., Middag Kl. 12 fl. Conditionerne for Salget ere tilligemed Afskrifter af Biilbrevet, Jnteressentskabscontracten og Registreringsforretningen til Eftersyn hos Dhrr. Kirketerp & Sønner i Kjøbenhavn, Hr. Kjøbmand H. Kruse i Nyeborg og Hr. Viinhandler Lønborg i Nakskov, hvilken Sidstnævnte tillige foreviser Skibet. Mariebo Byfogedcomptoir, den 14de Februar 1833. Valentin.
Lolland-Falsters Stifts-Tidende, 1833-02-19
Efter Overeenskomst med vedkommende Auctionsdirecteur bliver den Agent H. C. Krøyers Stervboe tilhørende Skonnert: "Hansine", drægtig 50 1/2 CommerceLæst og beliggende ved Ourebye Skibsbroe, med Sammes complette Redskaber og Jnventarium, stillet til Salg ved een offentlig Auction, som afholdes paa Skibet: Tirsdagen d. 5te Marts d. A., Form. Kl. 11. Conditionerne for Salget ere tilligemed Afskrifter af Biilbrevet og Registreringsforretningen til Eftersyn hos Dhrr. Kirketerp & Sønner i Kjøbenhavn, Hr. Kjøbmand H. Kruse i Nyborg og paa Undertegnedes Comptoir. Det bemærkes tillige, at dette nye og bekiendte gode Skib forevises de Lysthavende otte Dage forinden Auctionen og at det, saafremt Veirliget tillader, vil ligge overkrænget den 1ste og 2den Marts d. A. Mariebo Byfogedcomptoir, den 14de Februar 1833. Valentin.
Lolland-Falsters Stifts-Tidende, 1833-02-19
Stevning. Mathias Møller, Hans kongelige Majestæts Justitsraad, Borgmester, Byfoged, Bye og Raadstueskriver i Nykjøbing, samt Birkeskriver paa Falster, gjør vitterligt: at efter Begjæring af Gaardmand Jørgen Friis af Systofte bliver, i Følge dertil under 1ste d. M. allernaadigst forundt Bevilling, den eller de, der kan gjøre nogen Fordring gieldende efter en af Tømmermester Rasmus From her i Byen til fornævnte Jørgen Friis under 14de Decbr. 1815 udstædt og den 18de f. M. tinglæst Panteobligation, oprindelig lydende paa 1000 Rbd. N. V., men nu stor til Rest 800 Rbd., for hvilken Capital er givet første Prioritets Panteret i den Debitor tilhørende 18 Skillings Jord af denne Kjøbstæds gamle Marker, herved med Aar og Dags Varsel indstævnet til Møde for Nykjøbing Kjøbstæds Bytingsret, som holdes paa Raadstuen, den første ordinaire Retsdag i Juni Maaned 1834 til anordnet Tingtid, for deres Ret til berørte Obligation at beviisliggjøre og med samme at fremkomme, eller i Mangel heraf, efter foregaaende Procedure og Paastand, at høre samme Forskrivning ved Dom mortificeret til Udslettelse af Pantebogen. Ved Forordningen af 3die Juni 1796 er Lavdag eller Forelæggelse ophævet. Nykjøbing paa Falster, den 7de Februar 1833. Møller.
Lolland-Falsters Stifts-Tidende, 1833-02-19
Huusleilighed. Forrige Madame Marqvarts Huus med tilliggende liden Have i Nykjøbing Byes Østergade, indrettet til Beboelse for en Familie, er strax underhaanden at erholde til Leie eller Eie. De Lysthavende ville behage at henvende dem til Procurator Dahlstrøm i Nykjøbing.
Lolland-Falsters Stifts-Tidende, 1833-02-19
Ved Tallotteriets 1244de Trækning i Altona udkom: No. 36. 33. 88. 27. 79.
Lolland-Falsters Stifts-Tidende, 1833-02-22
Lollands og Falsters Stifts Kongelig alene privilegerede. Addressecontoirs Efterretninger. Syvogtyvende Aargang. Nummer 16. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1833-02-22
Udenlandsk. Spanien. En Jesuit har hos Dronningen gjort Angivelse om en betydelig Sammensværgelse. Complottet, som havde 50 Mill. Realer at disponere over, var belavet paa, at dræbe Dronningen med sine to Døttre, og at fordrive Kongen ud fra Spanien. Den største Deel af Livgardisterne skulde medvirke til Planens Udførelse og understøttes af den kongelige Garde, hvoraf 93 Officierer vare blevne afskedigede.
Lolland-Falsters Stifts-Tidende, 1833-02-22
J Toledo maa ingen Person indlogeres, uden at det to Timer efter bliver anmeldt for Øvrigheden; Jngen maa dadle Regjeringen, ikke udsprede enten falske eller kuns foruroligende Rygter. De Apostoliskes Oprørs-Forsøg have dog i det hele Rige viist sig afmægtige. Man vil vide, at Frankrig og England garantere Dronningens Datters Rettigheder til den spanske Trone.
Lolland-Falsters Stifts-Tidende, 1833-02-22
Under 31te Januar skrives fra Madrid, at Jndkaldelsen af Cortes er af Kongen undertegnet. Portugal. J en Skrivelse fra Madrid af 31te Januar fortælles, at der er afsluttet en Tractat imellem Hr. Zea Bermudez, Sir Stratford Canning og Hr. de Navneval, hvorefter Donna Maria erkiendes som absolut Dronning af Portugal, men maa hverken ægte en spansk, fransk eller engelsk Prinds; helst saae Man, at hun ægtede en neapolitansk. Frankrig, England og Spanien garantere Tractaten. - J andre Efterretninger tilføies, at dersom Don Miguel vægrer sig ved at underkaste sig denne Tractat, skal en spansk Hær paa 22,000 Mand afgaae, for at tvinge ham dertil, medens en fransk Flaade blokerer Tajo.
Lolland-Falsters Stifts-Tidende, 1833-02-22
Marschal Solignac gjorde den 24de Januar et Udfald fra Oporto med 2,000 Mand Englændere, og tog med Bajonetten Monte do Crasto; men han maatte af Mangel paa Undsætning, igien forlade Pladsen med betydeligt Tab. Fredagen den 22 Februar 1833.
Lolland-Falsters Stifts-Tidende, 1833-02-22
Frankrig. Den 5te de, om Aftenen, og Morgenen derpaa blev et libellisk periodisk Blad, Haabet, kaldet, kastet i Tusindviis ind i Boutikkerne, Jndkjørselsportene og Haandværkstederne i Paris. Bemeldte Blad søger at vække Godhed hos Folket for Hertuginden af Berrys Sag.
Lolland-Falsters Stifts-Tidende, 1833-02-22
Den 9de ds. gav Hr. Dupin en stor Diner til Ære, for Nordarmeen og Prindserne, om hvis Nærværelse og Forhold Efterretningerne ere forskjellige. Efter nogle leed Hertugen af Remours af en hæftig Forkjølelse, hvorfor han og Broder, Hertugen af Orleans, maatte forlade Selskabet; efter andre viste Prindserne sig just ikke meget elskværdige, da de udelukkende, aldeles glemmende deres Medgjæster af National=Repræsentationen, underholdt sig med deres militaire Følge. Det synes som om Lafvette, der i Forbigaaende skjænkede Hertugen af Remours et Haandtryk, ved sin Jndtrædelse gjorde Hertugen af Orleans forlegen. Prindserne forlode Selskabet, hvorover opstod megen Misfornøielse. Hr. Dupin sagde derpaa til de Deputerede: "Prindserne, mine Herrer, have villet, at vi skulle hjælpe os uden dem. De have maaskee ikke Uret.
Lolland-Falsters Stifts-Tidende, 1833-02-22
Jndenlandsk. Med Hensyn til den forrige Herredsfoged og Skriveri Leire Herred, Overauditeur Niels Møller, under 23de October f. A. overgangne Høiesteretsdom for lovstridigt Embedsforhold, har det behaget Hans Majestæt Kongen under 3die Februar sidstleden at cassere den for bemeldte N. Møller den 20de Februar 1820 udfærdigede Bestalling som Overauditeur.
Lolland-Falsters Stifts-Tidende, 1833-02-22
Horsens Avis beretter, at Hr. Kammerherre, Generalmajor v. Flindt, og Hr. Overauditeur, Regimentsqvarteermester Petersen ere den 8de de, hjemkomne fra Commissions=Forhandlingerne i Odense i den wintherske Sag. Grev Carl Henrich v. Schimmelmann, Hofjægermester, Kammerherre og Ridder af Dannebrogen, er den 26de Jan., efter et Par Dages Sygeleie, ved Døden afgaaet paa Ahrensburg, i sin bedste ManddomsAlder. Sandsynligviis vil der blive udnævnt en Commission til at administrere hans betydelige Besiddelser, da Stamherren endnu er et Barn paa 3 Aar. J afvigte Sommer mistede den Afdøde en Søn paa 11 Aar, og nogle Aar tidligere kom den ældste Søn ulykkeligt af Dage.
Lolland-Falsters Stifts-Tidende, 1833-02-22
Oberstlieutenant i Hs. kgl. Høih. Prinds Frederik Ferdinands Regiment lette Dragoner, Kammerjunker Fr. Paulsen, har i Aarhuus Avis No. 27 ladet indrykke følgende Bekjendtgjørelse, dateret Rom den 25de Januar: "For at berigtige alle de tidligere meddeelte Efterretninger i denne og flere Aviser angaaende mit Giftermaal med Etatsraad og Ridder Thorvaldsens Datter, Elisa Sophia Charlotte, fra Rom, undlader jeg ikke at underrette Alle, som det maatte interessere herom at være vidende, at samme er fuldbyrdet i Laybach den 25de December forrige Aar."J Mandags Aftes glædedes Holbergs og Kunstens Venner ved at see hans "Jeppe paa Bjerget, udføres paa det kgl. Theater af sin alderstegne, men endnu i denne meget anstrængende Rolle kraftige og naturtro Fremstiller, Hr. Jnstructeur Lindgreen. Balletten "Fanden er løse opførtes efter Stykket og præsteredes med temmelig og fortjent bifald.
Lolland-Falsters Stifts-Tidende, 1833-02-22
Da der i denne Tid skrives, læses og tales saameget om "Homsopathien", finde vi det passende at anmelde en i samme Anledning i Kjøbenhavnspostens af en Medicus meddeelt Afhandling, hvori han, uden at fordømme Methoden, tilraader, at den end meere maa prøves. Han støtter denne sin Mening paa flere Exempler, hvoraf vi, da det synes som om ogsaa Nogle her i Stiftet ere stemte for alt Nyt, uddrage Følgende: "Hahnemann, den saakaldte "store Hahnemann, debuterede paa sin practiske Bane paa følgende Maade: Han bekjendt gjorde, at han havde opfundet et aldeles nyt Alcali, der besad Vidunderkræfter mod flere Sygdomme, som han benævnte Alcali pneum og solgte for en Louisdsoreller en Ducat. Det opdagedes snart at dette ny Alcali ikke var andet, end det længst bekjendte gamle borax. Man kan faae en heel Unze borax for 13 Skilling dansk. Hahnemann kunde ikke nægte dette og tang. Han havde altsaa gjort sig skyldig i et fuldkomment Bedrageri, Nogle Aar efter kundgjorte han, at han havde opfundet et probat Forebyggelses-Middel mod Skarlagensfeber, og han solgte længe dette Middel som et Arcanum for en Ducat, Man opdagede siden, at Middelet bestod af Belladonna, og hvad Habnemann havde solgt for en Ducat, kunde Man have faaet for 4 s. dansk. - Da Hahnemann og hans Tilhængere begyndte at hæve Homoopathien til Skyerne, lod saavel Kongen af Preussen som Keiseren af Østerrig Methoden i de respective Residentsstæder, Berlin og Wien, underkaste en offentlig Undersøgelse. J Berlin gik det saa slet med disse Prøver, at de tvende efter hinanden didhentede Homoopather nødsagedes til at overgive deres vigtigste ante Syge til deres alleopathiske Colleger, og at erklære, de ikke vare i Stand til at helbrede dem efter Homoopathiens Grundsætninger.
Lolland-Falsters Stifts-Tidende, 1833-02-22
Wien blev Fortsættelsen af disse Prøver paa Keiserens befaling forbuden. J Rusland ere alle ved Land-, Sø og Civil-Hospitalerne ansatte Læger forbudne at udøve den. J Leipzig blev for 3 Aar siden en Homoopath for Retten overbeviist om, at have dræbt en af sine Syge med et Pulver, bestaaende af 5 Gran Opium, altsaa ikke blot ikke Opium i en homoopathisk Dosis (thi denne er en Octilion= eller Duciliondeel af et Grand; men endog over den alleopathiske (den er 3/4 – 1/2 indtil et Grand. Er Sligt skikket til at skaffe Læren snart Indgang blandt danske Læger, – Angaaende de homoopathiske Personer her i Danmark, da fortæller Anmelderen om den bekjendte Lund, som kaldes "Læge- og Natur=Kyndige, at han er bleven anklaget for Qvaksalveri og dømt, dog ikke formedelst hans Homoopathisering, men fordi han havde givet alleopathiske Midler i en, enbog større end almindelig, alleopathisk Dosis til en Kone, hvis Tilstand under hans Hænder næsten var bleven uhelbredelig. Og dog var hendes Sygdom netop et Onde, som efter nyere Erfaringer ikke behøver nogetsomhelst særdeles kraftigt Lægemiddel, for at bekæmpes."J No. 3 af Handelstidenden læses en Beretning om det 3/4 Miil fra Nestved liggende Holmegaards Glasværk, en forhen her i Landet ukjendt Jndustri. Den for tidligt afdøde Grev Danneskjold-Sams skylder det sin Tilværelse; hans Hovedøiemeed dermed var at skaffe Egnens uformuende Classe en riig Erhvervkilde, samt at afbenytte et uudtømmeligt Forraad af fortrinligt Brændsel, nemlig en ham tilhørende uopskjærlig Tørvemose. 1825 begyndte Værket med tvende norske Bouteillemagere, nu sysselsætter det 19 Svende, hvoraf 2 ere danske og her oplærte, 17 Drenge, 5 Smeltemestere, 6 Schyrere og 17 andre fast ansatte Arbeidere og Opsynsmænd, hvilke med deres Familier i Alt udgjøre 169 Personer. Tørveskjæringen beskjæftiger i Mai og Juni omtrent 120 Huusmænd, Koner og halvvoxne Børn, til at skrue Tørvene anvendes i Juli og August, circa 50 Koner, gamle Mænd og Børn, og til at op kjøre dem omtrent 40 Gaard- og Huusmænd. J Transport af Materialier og Fabricater deeltage hele Aaret omtrent 60 Bønder i en Omkreds af indtil 2 Mile.
Lolland-Falsters Stifts-Tidende, 1833-02-22
J det sidst forløbne Drivtsaar er, foruden en betydelig Deel Hvidtglas=Arbeider, bleven tilvirket 370,000 forskjellige Bouteiller, og indeværende Aar vil Productionen blive forøget en Sjettedeel. Af Tavleglas er alene i 4 Maaneder samlet et Lager af 1600 Bundter. De til Fabriken opførte betydelige Bygninger udgjøre allerede over 200 Fag. Det kgl. Museum for nordiske Oldsager har ogsaa i afvigte Aar erholdt en ikke ubetydelig Tilvext, i 107 forskjellige Sendinger, der i det Hele udgjøre 400 No. Blandt disse udmærker sig et af Hr. Cancelliraad Gundelbach, som Foræring fra Hr. Kjøbmand Schmidt, i Lemvig, indsendt stort Fragment af en mærkværdig Gravsteen, der fordum har været paa Thimgaard. Saanet og ældre Efterretninger berette, at den oprindeligt har ligget over Dyveke, der var begravet i Helsingør; men Knud Gyldenstierne, som eiede Thimgaard, lod den opbryde og føre over til sin Herregaard, hvor den blev opsat i Porten til Haan. Den har allerede længe været brudt i Stykker; men af gamle Tegninger, som findes i Commissionens Samlinger, sees, at tre af disse have for ikke meget lang Tid siden endnu været ved Gaarden, og at Stenen har forestillet en ung Dame, ved hvis Fødder forestilles et Dødningehoved og Dødningebeen, samt en lille Hund. J de fire Hjørner af Stenen ere anbragte Medaillons med de fire Evangelisters Mærker. Efter de ældre Tegninger læstes paa de to mindre Stykker: Hier legt begrauen Sibrecht –, paa det indsendte Stykke sees Fortsættelsen, nemlig : -is dochter unde starb inz Jaer os Here 10. Aarstallet synes ikke at være fuldstændigt tilføiet.
Lolland-Falsters Stifts-Tidende, 1833-02-22
Kommen er i den senere Tid stegen fra 8 Rbd. til den uhyre Priis 30 a 40 Rbd. pr. Tønde. Da der i de sidste Aar er skeet en betydelig Jndførsel af Kommen fra Udlandet, saa var det værd, om vore Landmænd henvendte deres Opmærksomhed paa denne Artikel. Til næste Sommer vil der rimeligviis blive etableret en saakaldet Dagvogs-Befordring imellem Kallundborg, og Kjøbenhavn. Faaer Man nu tillige den projecterede Dampfart imellem Aarhuus og Kallundborg, vil dette unægtelig blive til stor Beqvemmelighed for de Reisende.
Lolland-Falsters Stifts-Tidende, 1833-02-22
J Kjøbenhavn opholder sig en mærkværdig ung Fortepiano Spiller, den blinde Hr. Hermann Abt, som allerede har ladet sig høre ved Hoffet, og i denne Maaned agter at give en offentlig Concert. Abt er født i Hamborg 1812; havde den Ulykke, 8 Uger efter Fødselen at blive aldeles blind, og syntes saaledes tabt for Verden; men Gud havde skjænket ham et for Tonerne særdeles modtageligt Gemyt. En Fortepiano-Arbeider, ved Navn Fick, i Altona, var egentlig den, som først opdagede Barnets Talent og tilskyndte Forældrene at give ham en Lærer; men da deres Kaar vare ringe, saae de sig ikke i Stand til at betale den sædvanlige Priis for en saadan Underviisning. Tilfældigviis traf Fick paa en forulykket Kjøbmand, ved Navn Donath, der tidligere havde dyrket Musiken for sin Fornøielse; men nu informerede for sit Livs Ophold. Han blev Abts Lærer, og lagde en saa god Grund hos ham, at Drengen, efter 2 Aars Underviisning, 8 Aar gl., kunde lade sig høre i Altona med udeelt bifald. Man opfordrede nu Faderen til at reise omkring med ham, for at give Concerter; men Sønnen satte sig derimod med en Standhaftighed, der gjør hans Caracteer Ære, da han følte, at slig Fremgangsmaade vilde skade hans sande Uddannelse, den han siden opnaaede ved Methfessels, Grønlands og J. Smitts Underviisning. Selv Moscheles faldt i saadan Forundring over hans Spil, at han med stor Beredvillighed paatog sig at undervise ham.